
DĖL PANEVĖŽIO MIESTO SAVIVALDYBĖS TARYBOS SPRENDIMO „DĖL SUTIKIMO VYKDYTI BANDOMUOSIUS DIRVOŽEMIO TYRIMUS VALSTYBINĖS ŽEMĖS SKLYPO (KADASTRO NR. 2701/0033:451) DALYJE“ PROJEKTO 

2026-11-05 
Panevėžys 

1. Sprendimo projekto tikslai ir uždaviniai: 
Panevėžio miesto savivaldybės (toliau – Savivaldybė) tarybos sprendimo ,,Dėl sutikimo vykdyti bandomuosius dirvožemio tyrimus valstybinės žemės sklypo (kadastro Nr. 2701/0033:451) dalyje“ projekto (toliau – Projektas) tikslas – sutikti, kad Savivaldybės patikėjimo teise valdomame valstybinės žemės sklype (kadastro Nr. 2701/0033:451) (toliau – Žemės sklypas) esančiuose neveikiančiuose Molainių filtracijos laukuose nuo 2026 m. lapkričio 27 d. iki 2030 m. lapkričio 30 d. būtų vykdomi bandomieji dirvožemio tyrimai: Žemės sklypo 8,0530 ha ploto žemės dalyje, sudarytoje iš dviejų plotų (4,0280 ir 4,0250 ha, atitinkamai monitoringo taškai Nr. 4 ir 5), (toliau – Teritorija) būtų atliekamas Teritorijos būklės įvertinimas – dirvožemio mėginių paėmimas ir laboratoriniai tyrimai. Teritorijoje atrinkus 8 tiriamus plotus po 0,04 ha, būtų atliekami  neorganinių junginių, organinių junginių, dirvožemio anglies ir organinių medžiagų, dirvožemio biologinės įvairovės nustatymo bandymai, išbandomos technologijos, skirtos teršalų koncentracijai mažinti, dirvožemio savybėms atkurti ir neigiamam poveikiui aplinkai sušvelninti ir atliekama Teritorijos periodinė stebėsena.
2. Siūlomos teisinio reguliavimo nuostatos, laukiami rezultatai: 
[bookmark: _Hlk158210628]Pagal Lietuvos Respublikos vietos savivaldos įstatymo 15 straipsnio 2 dalies 20 punkto nuostatas sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja, išskyrus sprendimus ir sutikimus, nurodytus šio įstatymo 27 straipsnio 2 dalies 29 ir 291 punktuose, priėmimas yra išimtinė savivaldybės tarybos kompetencija. Kadangi Žemės sklypą Savivaldybė valdo patikėjimo teise, todėl sprendimą sutikti, kad Teritorijoje būtų vykdomi bandomieji dirvožemio tyrimai, turėtų priimti Savivaldybės taryba. 
Savivaldybės tarybai priėmus Projektą, Teritorijoje, esančioje sunkiaisiais metalais užterštuose Molainių filtracijos laukuose, galės būti vykdomi bandomieji dirvožemio tyrimai. 
3. Lėšų poreikis ir šaltiniai: 
Savivaldybės tarybai priėmus Projektą, bandomieji dirvožemio tyrimai būtų finansuojami tarptautinio Europos projekto „Regensoill“ lėšomis. Papildomo finansavimo nereikės. 
4. Sprendimui priimti reikalingi pagrindimai, skaičiavimai ar paaiškinimai: 
Savivaldybės administracija gavo Klaipėdos universiteto Jūros tyrimų instituto direktorės
Z. R. G. (duomenys neskelbtini) 2026 m. spalio 23 d. prašymus leisti vykdyti bandomuosius dirvožemio tyrimus Teritorijoje, esančioje sunkiaisiais metalais užterštuose Molainių filtracijos laukuose (toliau – Prašymai). Prašymuose nurodyta, kad tarptautinis Europos projektas „Regensoill“ skirtas realiomis sąlygomis ištirti ir pademonstruoti gamtos pagrindu sukurtus užteršto dirvožemio atkūrimo sprendimus, įvertinti jų efektyvumą, sąnaudas ir pritaikomumą bei padėti parengti atkurtų teritorijų tvarkymo planus savivaldybėms. Klaipėdos universiteto Jūros tyrimų instituto, dalyvaujančio minėtame projekte, vykdomų bandomųjų dirvožemio tyrimų tikslas – ištirti ir praktiškai išbandyti dirvožemio atkūrimo sprendimus, įvertinti jų veiksmingumą bei parengti dirvožemio atkūrimo technologinius pasiūlymus. Tai sudarytų galimybę Savivaldybei gauti moksliniais tyrimais pagrįstą informaciją apie Molainių buvusių filtracijos laukų teritorijos būklę ir galimus jos atkūrimo būdus.
Žemės sklypą Savivaldybė valdo patikėjimo teise, todėl pagal Lietuvos Respublikos vietos savivaldos įstatymo 15 straipsnio 2 dalies 20 punkto nuostatas, kuriose numatyta, kad sprendimus dėl savivaldybei patikėjimo teise perduotos valstybinės žemės valdymo, naudojimo ir disponavimo ja, <...>, priima savivaldybės taryba, sprendimą sutikti, kad Žemės sklypo 8,0530 ha ploto žemės dalyje būtų vykdomi bandomieji dirvožemio tyrimai, turėtų priimti Savivaldybės taryba. 
Savivaldybės tarybai priėmus Projektą, Teritorijoje galės būti vykdomi bandomieji dirvožemio tyrimai. 
5. Kieno iniciatyva parengtas sprendimo projektas: 
Klaipėdos universiteto Jūros tyrimų instituto prašymu Savivaldybės administracijos. 

Asmens duomenys neskelbiami, todėl asmenys, pagal teisės aktus turintys teisę susipažinti su dokumentais, pagal kuriuos rengiami Savivaldybės tarybos sprendimų projektai, su Projektui rengti pateiktais dokumentais gali susipažinti Savivaldybės administracijos Teritorijų planavimo ir architektūros skyriaus Žemėtvarkos poskyryje (217 kab., Topolių al. 12, Panevėžys).

